تورکیه‌نین آتن‌ده کی سفیری کریم اوراس بونو جولای ین 15-ده چئوریلیشه جهدده ایشتیراک ائتدیک‌دن سونرا حربی هلی کوپترله یونانیستانا قاچا‌راق سیاسی سیغینا‌جاق ایسته‌ین 8 عسگرله علاقه‌لی آچیقلاماسیندا دئدی.
یونانیستاندا چئوریلیشه جهد ائدن‌لرین قایتاریلماسینا دایر سعی اولدوغونا دا دقت چکن سفیر اوراس بیلدیردی کی، تورکیه‌ده اجتماعتین مؤضوع  ایله علاقه‌لی حساس‌‌لیغی وار. بون‌لار تورکیه بؤیوک میلت مجلیسینه، اؤز خالقینا آتش ائدیر. بو بیر اینسان حاق‌لاری حادثه‌سی دئییل‌دیر. بو عسگرلر گوناه ایشله‌ییب‌لر.
سفیر عسگرلرین تورکیه‌ده عدالتلی شکیلده محاکمه ائدیله جگینی ده وورغولادی.
دیگر طرفدن یونانیستانا قاچان 8 عسگرین تهلوکه‌سیزلیک سببیندن نظارت آلتیندا توتولدوق‌لاری فرجیک حبس‌خاناسیندان کاوالایا نقل ائدیلدیک‌لری بیلدیریلدی.
8 عسگر حاقیندا ده ده آغاچ‌داکی موافیق محکمه‌نین ایلک حیسه‌سی جولای‌ین 19- دا باش توتموشدو. وکیل‌لرین طلبی ایله تخیره سالینان محکمه بوگون کئچیریله‌جک.
تورکیه‌ده کی چئوریلیشه جهد زامانی یونانیستان سرحدین‌دن کئچدیک‌دن سونرا تجلی ائنیش اوچون سیقنال وئرن هلیکوپترلر ده ‌ده اغاچ شهرینه جولای‌ین 16-دا ائنیش ائتمیشدی.
سیاسی سیغینا‌جاق ایسته‌ین 8 عسگر غیری-قانونی یول‌لاردان اؤلکه‌یه گیردیک‌لرینه گؤره ساخلانیلمیشدی.
